พรเพชร ชี้การเลือก สนช. ใหม่เป็นอำนาจประยุทธ์ เชื่อเลือกคนเหมาะกับงาน
ประธาน สนช. ระบุไม่รู้จำนวนทหารใน สนช. ชี้การเลือก สนช. ใหม่เป็นอำนาจของหัวหน้า คสช. เชื่อเลือกคนเหมาะกับงาน สอดคล้องยุทธศาสตร์ และแผนการปฏิรูป10 ต.ค. 2559 ผู้สื่อข่าว รายงานว่า พรเพชร วิชิตชลชัย ประธานสภานิติบัญญัติแห่งชาติ(สนช.) กล่าวถึงกรณีมีการเผยแพร่รายชื่อ สนช.ใหม่ 33 คน และมีกระแสวิจารณ์ว่าส่วนใหญ่เป็นนายทหารทั้งที่ สนช.ชุดปัจจุบันมีทหารเป็นจำนวนมากอยู่แล้วว่า ตนไม่ทราบว่ารายชื่อดังกล่าวเป็นฉบับจริงหรือไม่ เพราะตนไม่อยู่ในกระบวนการดังกล่าว ส่วนข้อถามผู้สื่อข่าวที่ว่ามีผู้วิจารณ์รายชื่อดังกล่าวเป็นการตั้งคนไม่เหมาะสมกับงานหรือไม่นั้น ตนคงให้ความเห็นได้บนสมมติฐานเท่านั้น เพราะยังไม่ทราบรายชื่อจริง ว่าอำนาจการเสนอชื่อ สนช. ใหม่ เป็นอำนาจของ พล.อ.ประยุทธ จันทร์โอชา หัวหน้า คสช. ดังนั้น หัวหน้า คสช. สามารถเสนอรายชื่อบุคคลที่เห็นว่ามีความเหมาะสม กับการปฏิบัติงานของ สนช. สอดคล้องยุทธศาสตร์ และแผนปฏิรูปที่ท่านวางไว้ ทั้งนี้ หัวหน้า คสช.ไม่จำเป็นต้องปรึกษาหรือสอบถามเรื่องการเสนอชื่อมายัง สนช. มีเพียงการพูดคุยถึงหลักการเมื่อตนได้พบกับท่านในงานต่าง ๆ เท่านั้นจากกรณีที่มีพระบรมราชโองการโปรดเกล้าฯ ร่างรัฐธรรมนูญแห่งราชอาณาจักรไทย (ฉบับชั่วคราว) พ.ศ.2557 แก้ไขเพิ่มเติม (ฉบับที่ 3) พ.ศ.2559 เพิ่มจำนวนสมาชิกสภานิติบัญญัติแห่งชาติ (สนช.) จากเดิม 220 เป็น 250 คน มีผลบังคับใช้วันที่ 2 ก.ย.2559 นั้น พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) เป็นผู้พิจารณาคัดเลือกคุณสมบัติด้วยตนเอง โดยสมาชิก สนช.ที่เพิ่มอีกทั้ง 30 คนนี้ จะเข้ามาช่วยพิจารณากฎหมายที่ค้างอยู่ในสภา แต่เนื่องจากมีสนช.ที่เสียชีวิต และลาออกไปอีก 3 คน จึงได้แต่งตั้งในวาระเดียวกันนี้อีก 3 คน เป็น 33 คนสำหรับรายชื่อสนช.ใหม่ ที่พล.อ.ประยุทธ์ได้นำขึ้นทูลเกล้าฯ มีจำนวน 33 คน มีทหารถึง 26 คน ตำรวจ 2 คน และพลเรือน 5 คน1.พล.ท.กนิษฐ์ ชาญปรีชญา อดีต ผบ.หน่วยข่าวกรองทางทหาร2.พล.อ.ท.จิรวัฒน์ มูลศาสตร์ อดีต ผู้บัญชาการหน่วยบัญชาการอากาศโยธิน3.พล.ต.เจริญชัย หินเธาว์ อดีตผู้บัญชาการกองพลทหารราบที่ 2 รักษาพระองค์4.นายเจริญศักดิ์ ศาลากิจ อดีตสมาชิกสภาปฏิรูปแห่งชาติ (สปช.)5.พล.ต.เฉลิมพล ศรีสวัสดิ์ อดีตผู้บัญชาการกองพลทหารม้าที่ 2 รักษาพระองค์6.พล.อ.อ.ชัยพฤกษ์ ดิษยะศริน อดีตรองเสนาธิการทหารอากาศ7.นายเจน นำชัยศิริ ประธานสภาอุตสาหกรรมแห่งประเทศไทย8.พล.ต.ท.ชาญเทพ เสสะเวช อดีตผู้บัญชาการตำรวจภูธรภาค 79.พล.อ.อ.ชูชาติ บุญชัย อดีตรองเสนาธิการทหารอากาศ10.พล.ต.ณรงค์พันธ์ จิตต์แก้วแท้ ผู้บัญชาการกองพลที่ 1 รักษาพระองค์11.พล.ท.ณัฐพล นาคพาณิชย์ เจ้ากรมยุทธการทหารบก12.พล.ร.อ.ทวีชัย บุญอนันต์ อดีตผู้ทรงคุณวุฒิพิเศษกองทัพเรือ13.พล.อ.ธนดล สุรารักษ์ อดีตเจ้ากรมทหารช่าง14.พล.ต.ธรรมนูญ วิถี อดีตผู้บัญชาการกองพลทหารราบที่ 9 รักษาพระองค์15.พล.ร.อ.นริส ประทุมสุวรรณ ผู้บัญชาการกองเรือยุทธการ กองทัพเรือ16.นายปรีดี ดาวฉาย รองกรรมการผู้จัดการอาวุโส ธนาคารกสิกรไทย17.พล.ร.อ.พลเดช เจริญพูล ที่ปรึกษาพิเศษกองทัพเรือ18.พล.ต.พัลลภ เฟื่องฟู ผู้บัญชาการกองพลทหารปืนใหญ่19.พล.ร.ท.รัตนะ วงษาโรจน์ ผู้บัญชาการหน่วยบัญชาการนาวิกโยธิน20.พล.ร.อ.ลือชัย รุดดิษฐ์ ผู้บัญชาการโรงเรียนนายเรือ น้องชาย พล.อ.กัมปนาท รุดดิษฐ์ อดีตผู้ช่วย ผบ.ทบ.21.นายวิทยา ผิวผ่อง ผู้ช่วย รมว.เกษตรและสหกรณ์ (พล.อ.ฉัตรชัย สาริกัลยะ)22.พล.ต.วุฒิชัย นาควานิช ผู้บัญชาการกองพลทหารราบที่ 9 รักษาพระองค์ น้องชาย พล.อ.ธีรชัย นาควานิช อดีต ผบ.ทบ.23.พล.ต.ท.ศานิตย์ มหถาวร ผู้บัญชาการตำรวจนครบาล24.พล.ท.ศิริชัย เทศนา อดีตผู้บัญชาการหน่วยบัญชาการสงครามพิเศษ25.พล.อ.ศุภรัตน์ พัฒนาวิสุทธิ์ อดีตผู้บัญชาการหน่วยบัญชาการสงครามพิเศษ26.พล.อ.สมศักดิ์ นิลบรรเจิดกุล ผู้ช่วย ผบ.ทบ.27.พล.ท.สรรชัย อจลานนท์ เจ้ากรมกำลังพลทหารบก28.พล.ต.สันติพงศ์ ธรรมปิยะ ผู้บัญชาการกองพลทหารราบที่ 2 รักษาพระองค์29.นายสุชาติ ตระกูลเกษมสุข ผู้พิพากษาศาลอุทธรณ์30.พล.ร.อ.สุชีพ หวังไมตรี รองเสนาธิการทหารเรือ31.พล.อ.อ.สุทธิพงษ์ อินทรียงค์ อดีตรองเสนาธิการทหารอกาศ32.พล.ท.สุรใจ จิตต์แจ้ง ผู้บัญชาการกองพลปืนใหญ่ต่อต้านอากาศยาน33.พล.อ.อ.สุรศักดิ์ ทุ่งทอง เสนาธิการทหารอากาศเรียบเรียงจาก: 
ประธาน สนช. ระบุไม่รู้จำนวนทหารใน สนช. ชี้การเลือก สนช. ใหม่เป็นอำนาจของหัวหน้า คสช. เชื่อเลือกคนเหมาะกับงาน สอดคล้องยุทธศาสตร์ และแผนการปฏิรูป 10 ต.ค.
พรเพชร วิชิตชลชัย,สนช.,หัวหน้า คสช.